CELEX: 62011CN0472
Language: bg
Date: 2011-09-16 00:00:00
Title: Дело C-472/11: Преюдициално запитване, отправено от Fővárosi Bíróság (Унгария) на 16 септември 2011 г. — Banif Plus Bank Zrt./Csaba Csipai и Viktória Csipai

17.12.2011   
            
            
               BG
            
            
               Официален вестник на Европейския съюз
            
            
               C 370/16
            
         Преюдициално запитване, отправено от Fővárosi Bíróság (Унгария) на 16 септември 2011 г. — Banif Plus Bank Zrt./Csaba Csipai и Viktória Csipai
   (Дело C-472/11)
   2011/C 370/26
   Език на производството: унгарски
   
      Запитваща юрисдикция
   
   Fővárosi Bíróság
   
      Страни в главното производство
   
   
      Ищец: Banif Plus Bank Zrt.
   
      Ответници: Csaba Csipai и Viktória Csipai
   
      Преюдициални въпроси
   
   
               1.
            
            
               В съответствие с предвиденото в член 7, параграф 1 от Директива 93/13/ЕИО (1) ли са действията на национален съд, който при установяването на неравноправна договорна клауза и при положение, че страните не са направили искане в този смисъл, ги уведомява, че счита за нищожно четвъртото изречение от клауза 29 от общите условия на сключения между страните в производството договор за заем? Нищожността се основава на нарушение на законовите разпоредби и по-конкретно на [член] 1, [параграф] 1, буква c) и [член] 2, буква j) от Правителствен декрет № 18/1999?
            
         
               2.
            
            
               Във връзка с първия въпрос, може ли съдът да изисква от страните в производството да представят декларация относно споменатата договорна клауза, така че да се изведат правните последици от евентуално неравноправния характер на клаузата и да се постигнат предвидените в член 6, параграф 1 от Директива 93/13 цели?
            
         
               3.
            
            
               При гореспоменатите обстоятелства допустимо ли е при разглеждането на неравноправната договорна клауза съдът да разгледа всяка договорна клауза или може да разгледа само тези клаузи, на които сключилата договор с потребителя страна основава иска си?
            
         
      (1)  Директива 93/13/ЕИО на Съвета от 5 април 1993 година относно неравноправните клаузи в потребителските договори (ОВ L 95, стр. 29; Специално издание на български език, 2007 г., глава 15, том 2, стр. 273).